TOP เผยโรงไฟฟ้าเอสพีพี โครงการที่ 2 เดินเครื่องผลิตเชิงพาณิชย์แล้ว
TOP เผยโรงไฟฟ้าเอสพีพี โครงการที่ 2 เดินเครื่องผลิตเชิงพาณิชย์แล้ว
13 มิ.ย. 2559

นายอธิคม เติบศิริ ประธานเจ้าหน้าที่บริหารและกรรมการผู้จัดการใหญ่ บริษัท ไทยออยล์ จำกัด (มหาชน) หรือTOP  เปิดเผยว่า โรงไฟฟ้าขนาดเล็ก โครงการ ที่ 2 ของบริษัท ท็อป เอสพีพี จำกัด ซึ่งเป็นบริษัทในเครือไทยออยล์เมื่อเร็วๆนี้ โครงการดังกล่าวมีกำลังการผลิตไฟฟ้า 115 เมกะวัตต์ และไอน้ำ 145 ตัน/ชั่วโมง
โดยจำหน่ายกระแสไฟฟ้าจำนวน 90 เมกะวัตต์ให้แก่การไฟฟ้าฝ่ายผลิตแห่งประเทศไทย (กฟผ.) ขณะที่ไฟฟ้าส่วนที่เหลือและไอน้ำจะจำหน่ายให้กับบริษัทในเครือไทยออยล์ โดยมีกำหนดวันเริ่มต้นซื้อขายไฟฟ้า (COD) 1 มิถุนายน 2559 ที่ผ่านมา
อนึ่ง เมื่อปี 2554 ไทยออยล์ได้รับคัดเลือกให้เป็นผู้ผลิตไฟฟ้ารายเล็ก ประเภทสัญญา Firm ระบบ Cogeneration ตามมติคณะกรรมการนโยบายพลังงานแห่งชาติ จำนวน 2 โครงการ โดยมีกำลังการผลิตรวม 239  เมกะวัตต์ และไอน้ำรวม 498 ตัน/ชั่วโมง ส่งขายให้กฟผ.ประมาณ 180 เมกะวัตต์ และส่วนที่เหลือใช้ในโรงกลั่นไทยออยล์และบริษัทในเครือ โดยโรงไฟฟ้าโครงการแรกได้ COD เมื่อวันที่ 1 เม.ย.ที่ผ่านมา             
 